# Τροπικός του Καρκίνου

Παγκόσμιος χάρτης με σημειωμένο τον Τροπικό του Καρκίνου
Ο **Τροπικός του Καρκίνου** (ή βόρειος τροπικός) είναι ένας από τους πέντε βασικούς νοητούς κύκλους γεωγραφικού πλάτους στη χαρτογράφηση της Γης. Βρίσκεται παράλληλος με τον ισημερινό της Γης σε απόσταση 23° 26′ 22″ βόρεια (όση είναι η κλίση του άξονα περιστροφής της γης γύρω από τον εαυτό της ως προς το επίπεδο περιστροφής της γύρω από τον ήλιο), ενώ ορίζεται ως ο κύκλος με το βορειότερο γεωγραφικό πλάτος στο οποίο μπορεί να βρεθεί ο Ήλιος στο ζενίθ το μεσημέρι κατά το θερινό ηλιοστάσιο του Ιουνίου (22 ή 23 Ιουνίου). Κατά το θερινό ηλιοστάσιο έχει τη μέγιστη δυνατή έκθεση προς τον Ήλιο.

## Ονομασία

Το όνομα που δόθηκε σε αυτό τον νοητό κύκλο προέρχεται από τη θέση του Ήλιου κατά το θερινό ηλιοστάσιο στον αστερισμό του Καρκίνου, την περίοδο ονομασίας του. Σήμερα, με τη σταδιακή μετάπτωση του άξονα της Γης, ο Ήλιος βρίσκεται στον αστερισμό του Ταύρου κατά το θερινό ηλιοστάσιο, έχοντας περάσει και από τον αστερισμό των Διδύμων νωρίτερα. Η ονομασία όμως παραμένει ως **Τροπικός του Καρκίνου** για ιστορικούς αλλά και βασικούς χαρτογραφικούς λόγους.

## Γεωγραφία

Μνημειακή κατασκευή βορειοανατολικά από τον οικισμό Βίλα ντε Κος, στην επαρχία Ζακατέκας στο Μεξικό, η οποία σημειώνει τη θέση του Τροπικού του Καρκίνου.
Οδική πινακίδα νότια της Ντάχλα στη Δυτική Σαχάρα που σημειώνει τη διέλευση του Τροπικού του Καρκίνου.
Ο αντίστοιχος νοητός κύκλος του Τροπικού του Καρκίνου στο νότιο ημισφαίριο είναι ο Τροπικός του Αιγόκερω. Ο Τροπικός του Καρκίνου διαχωρίζει τα γεωγραφικά πλάτη ως εξής: τα βορειότερα πλάτη ανήκουν στη βόρεια εύκρατη ζώνη, ενώ τα νοτιότερα πλάτη ως και τον Τροπικό του Αιγόκερω, περιλαμβάνοντας δηλαδή τις ζώνες ανάμεσα στους τροπικούς και τον ισημερινό, ανήκουν στη ζώνη των τροπικών.

Ξεκινώντας από τον πρώτο μεσημβρινό (Μεσημβρινός του Γκρίνουιτς) και με κατεύθυνση ανατολικά, παρακάτω παρουσιάζονται χώρες και περιοχές από τις οποίες διέρχεται ο Τροπικός του Καρκίνου:

| Γεωγραφικές συντεταγμένες | Χώρα, περιοχή ή θάλασσα | Σχόλια |
| --- | --- | --- |
| ﻿ / ﻿ |  Αλγερία  |  |
| ﻿ / ﻿ |  Νίγηρας  |  |
| ﻿ / ﻿ |  Λιβύη  | Η θέση του τροπικού διέρχεται μερικές φορές και από το βορειότερο σημείο του Τσαντ στη θέση ﻿ / ﻿ |
| ﻿ / ﻿ |  Αίγυπτος  |  |
| ﻿ / ﻿ | Ερυθρά θάλασσα |  |
| ﻿ / ﻿ |  Σαουδική Αραβία  |  |
| ﻿ / ﻿ |  Ηνωμένα Αραβικά Εμιράτα  | συνήθως μόνο από το εμιράτο του Άμπου Ντάμπι |
| ﻿ / ﻿ |  Ομάν  |  |
| ﻿ / ﻿ | Ινδικός ωκεανός | Αραβική θάλασσα |
| ﻿ / ﻿ |  Ινδία  | πολιτείες Γκουτζαράτ, Ραζαστάν, Μάντια Πραντές, Τσατισγκράρ, Ζαρκάντ και Δυτική Βεγγάλη |
| ﻿ / ﻿ |  Μπανγκλαντές  | περιοχές Κούλνα, Ντάκα και Τσιτανγκόνγκ |
| ﻿ / ﻿ |  Ινδία  | πολιτεία Τριπούρα |
| ﻿ / ﻿ |  Μπανγκλαντές  | περιοχή Τσιτανγκόνγκ |
| ﻿ / ﻿ |  Ινδία  | πολιτεία Μιζοράμ |
| ﻿ / ﻿ |  Μιανμάρ  (Βιρμανία) |  |
| ﻿ / ﻿ |  Κίνα  | επαρχίες Γιουνάν, Γουανξί και Γουανγκντόνγκ |
| ﻿ / ﻿ | Στενό της Ταιβάν |  |
| ﻿ / ﻿ |  Ταϊβάν  |  |
| ﻿ / ﻿ | Ειρηνικός ωκεανός | διέλευση νότια από τη νήσο Νέκερ της πολιτείας της Χαβάη των ΗΠΑ  ΗΠΑ |
| ﻿ / ﻿ |  Μεξικό  | πολιτεία Μπάχα Καλιφόρνια Σουρ |
| ﻿ / ﻿ | Κόλπος της Καλιφόρνια |  |
| ﻿ / ﻿ |  Μεξικό  | πολιτείες Σιναλόα, Ντουράνγκο, Ζακατέκας, Σαν Λουίς Ποτοσί, Νουέβο Λεόν και Ταμαουλίπας |
| ﻿ / ﻿ | Κόλπος του Μεξικού |  |
| ﻿ / ﻿ | Ατλαντικός ωκεανός | διέλευση από τα Στενά της Φλόριντας και τον πορθμό Νίκολας |
| ﻿ / ﻿ |  Μπαχάμες  | νησιά Εξούμα και Λονγκ Άιλαντ |
| ﻿ / ﻿ | Ατλαντικός ωκεανός |  |
| ﻿ / ﻿ | Δυτική Σαχάρα |
| ﻿ / ﻿ |  Μαυριτανία  |  |
| ﻿ / ﻿ |  Μάλι  |  |
| ﻿ / ﻿ |  Αλγερία  |  |